pythainlp/thai_wikipedia_clean_20230101 huggingface dataset:
โรงเรียนนครพนมวิทยาคม (ย่อ: น.พ.ว.,อังกฤษ: Nakhonphanom Wittayakom School) เป็นโรงเรียนมัธยมศึกษาขนาดใหญ่ประจำจังหวัดนครพนมเปิดการเรียนการสอนตั้งแต่ชั้นมัธยมศึกษาตอนต้น-ชั้นมัธยมศึกษาตอนปลายแบบสหศึกษา สังกัดสำนักงานเขตพื้นที่การศึกษามัธยมศึกษาเขต 22 (นครพนม-มุกดาหาร) สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนนครพนมวิทยาคมเป็น 1 ในโรงเรียนมาตรฐานสากล (World Class Standard School) และยังเป็น 1 ใน 2 โรงเรียนมัธยมศึกษาขนาดใหญ่พิเศษของจังหวัดนครพนม ที่เข้าร่วมในโครงการห้องเรียนพิเศษวิทยาศาสตร์ของ สสวท. ร่วมกับโรงเรียนปิยะมหาราชาลัย
ในปีการศึกษา 2520 ได้จัดตั้งเป็นโรงเรียนมัธยมศึกษาประจำจังหวัดแห่งที่สอง โดยใช้ที่ราชพัสดุ(สนามบินเก่า) จำนวน 50 ไร่ และได้ประกาศจัดตั้งเมื่อ วันที่ 6 พฤษภาคม 2520การเรียนการสอนในระยะเริ่มแรก ผู้ว่าราชการจังหวัดได้อนุมัติให้ใช้สถานที่กองร้อย อ.ส. จังหวัดเป็นที่เรียนชั่วคราวและแต่งตั้ง นางเวียงงาม ศรีวรขาน อาจารย์ใหญ่โรงเรียนธาตุพนม มารักษาการในตำแหน่งครูใหญ่ ต่อมากรมสามัญศึกษาจึงได้แต่งตั้ง นายวิรัช บำรุงสวัสดิ์ มาดำรงตำแหน่งครูใหญ่ ต่อมาในปีการศึกษา 2521 โรงเรียนได้ย้ายมาทำการเรียนการสอนในสถานที่ของตนเอง(ที่ปัจจุบัน) ในวันที่ 18 พฤษภาคม 2521 มีนักเรียนระดับชั้นมัธยมศึกษาตอนต้น จำนวน 600 คน และมีครู 35 คน ได้รับงบประมาณก่อสร้างอาคารชั่วคราว แบบ 004 จำนวน 5 ห้อง ปีการศึกษา 2522-2523 โรงเรียนได้รับที่ดินจากราชพัสดุเพิ่มอีก 3 ไร่ 3 งาน รวมแล้วมีเนื้อที่ 53 ไร่ 3 งาน และโรงเรียนได้รับงบประมาณสร้างอาคารเรียนถาวร แบบ 324 และหอประชุมแบบใต้ถุนสูง และเปิดสอนระดับมัธยมศึกษาตอนปลาย ชั้นมัธยมศึกษาปีที่ 4 ในปีพ.ศ. 2523 ต่อมาในปีการศึกษา 2525 โรงเรียนได้เลือนฐานะหัวหน้าสถานศึกษาโดยมี นายทวีพงษ์ นวานุช ผู้อำนวยการโรงเรียนคนแรก
ในช่วงปีการศึกษา 2526-2530 นายวินัย เสาหิน ย้ายมาดำรงตำแหน่งผู้อำนวยการโรงเรียน และในปี 2529 โรงเรียนได้รับงบประมาณจากกรมสามัญศึกษา เพื่อสร้างอาคารเรียนแบบ 318 จำนวน 1 หลัง ตลอดจนโรงฝึกงาน และในปี 2529 โรงเรียนได้รับงบประมาณก่อสร้างอาคารเรียน แบบ 216 ล.(ปรับปรุง 29) อีก 1 หลัง ต่อมาในปีการศึกษา 2530 – 2531 นายประดิษฐ์ ศรีวรมาศ ย้ายมาดำรงตำแหน่งผู้อำนวยการโรงเรียน ต่อมาในปีการศึกษา 2531 – 2535 นายโอภาส วัยวัฒน์ ย้ายมาดำรงตำแหน่งผู้อำนวยการโรงเรียนและได้รับงบประมาณสร้างอาคารโรงฝึกงานแบบ 102/27,ถังน้ำประปา,และได้รับงบประมาณในการต่อเติมอาคาร 216 ล.โดยการต่อเติมชั้นล่างเป็นห้องสมุด และในช่วงปีการศึกษา 2535 – 2539 นายเจริญ ชาเรืองเดช ย้ายมาดำรงตำแหน่งผู้อำนวยการ ได้รับงบประมาณก่อสร้างบ้านพักครู, ห้องน้ำห้องส้วม,ปรับปรุงลู่วิ่งมาตรฐาน, และงบประมาณโครงการปฏิรูปการศึกษาในวงเงิน 1,000,000 บาท เป็นค่าก่อสร้างถนนคอนกรีตเสริมเหล็ก,สนามบาสเกตบอล, สนามวอลเล่ย์บอล, ลานคอนกรีต 800 ตารางเมตร และทาสีอาคารเรียน ในปี พ.ศ.2539 โรงเรียนได้รับงบประมาณก่อสร้างสระว่ายน้ำมาตรฐาน 50 x 21 เมตร และในปีเดียวกันได้รับงบประมาณเหลือจ่ายจากการคืนเสาเข็มสระว่ายน้ำ เพื่อนซื้อรถตู้ 12 ที่นั่ง, รถไถเดินตาม
ในปีการศึกษา 2539 – 2540 นายเกรียงไกร ใจสุข ย้ายมาดำรงตำแหน่งผู้อำนวยการโรงเรียนได้รับงบประมาณครุภัณฑ์การศึกษา เช่น ห้องปฏิบัติการทางภาษา ครุภัณฑ์คอมพิวเตอร์ เป็นต้น ต่อมาปีการศึกษา 2540 – 2543 นายณรงค์ ชิณสาร ดำรงตำแหน่งผู้อำนวยการโรงเรียนได้รับงบประมาณในการจัดศูนย์บริการคอมพิวเตอร์และอินเตอร์เน็ตในโรงเรียน,โรงเรียนได้จัดระบบการเรียนการสอนทางไกล โครงการติดตั้งโทรทัศน์วงจรปิดทุกห้องเรียน,โครงการจัดซื้อเครื่องคอมพิวเตอร์ให้ครบทุกหมวดวิชา, โครงการจัดระบบเครือข่ายในโรงเรียน, โครงการป่ารักษ์น้ำ 12 สิงหา ต่อมาในปีการศึกษา 2543 – 2546 นายเพียร สุวรรณไตรย์ ผู้อำนวยการระดับ 9 เป็นผู้ประเมินภายในระดับกรม และในปีการศึกษา 2546 – 2550 นายคมสิน ศรีมานะศักดิ์ ย้ายมาดำรงตำแหน่งผู้อำนวยการโรงเรียนได้เริ่มจัดการเรียนการสอนหลักสูตรขั้นพื้นฐาน โครงการ English Program
ในปีการศึกษา 2550 นายอนันต์ สุวรรณหงษ์ ย้ายมาดำรงตำแหน่งผู้อำนวยการโรงเรียน ต่อมาในปีการศึกษา 2552 โรงเรียนได้รับงบประมาณจากกระทรวงศึกษาธิการสร้างอาคารเรียนแบบ 324 ล. จำนวน 1 หลัง อีกทั้งยังได้รับการประเมินเป็นโรงเรียนต้นแบบ, โรงเรียนดีใกล้บ้าน , โรงเรียนในฝัน และได้รับคัดเลือกเป็นโรงเรียนต้นแบบการใช้หลักสูตรแกนกลางการศึกษาขั้นพื้นฐาน
ในปัจจุบันโรงเรียนนครพนมวิทยาคมเปิดสอน ตั้งแต่ระดับชั้นมัธยมศึกษาปีที่ 1-6 จำนวน 70 ห้องเรียน เป็นนักเรียนประมาณ 2,300 คน ครูอาจารย์ประมาณ 173 คน
ตระกูลนิโจ
ตระกูลนิโจ  เป็นตระกูลสาขาของ ตระกูลฟูจิวาระ ก่อตั้งโดยบุตรชายของ คูโจ มิจิอิเอะ นิโจ โยชิซาเนะ ตระกูลนิโจเป็นหนึ่งใน ตระกูลผู้สำเร็จราชการทั้งห้า ซึ่งดำรงตำแหน่งทั้ง เซ็ชโชและคัมปากุ
ซุยตะ
ฮงโง
ฮงโง (本郷) เป็นย่านหนึ่งในเขตบุงเกียว โตเกียว ตั้งอยู่ทางทิศเหนือจากพระราชวังหลวงโตเกียว และทางทิศตะวันตกของย่านอูเอโนะ เป็นย่านการศึกษาสำคัญตั้งแต่สมัยเมจิเป็นย่านที่ตั้งของมหาวิทยาลัยโตเกียว มหาวิทยาลัยจุนเทนโด และมหาวิทยาลัยโทโยกาคุเอ็ง
หมอชิต
หลอดเลือดแดงจิ๋ว
สุริยุปราคา 10 มิถุนายน พ.ศ. 2564
สุริยุปราคาวงแหวนเกิดขึ้นในวันที่ 10 มิถุนายน พ.ศ. 2564 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้มีแนวคราสวงแหวนที่ไม่ปกติ โดยแนวคลาสจะเคลื่อนไปทางตะวันออกเฉียงเหนือ (45°) จากนั้นไปทางเหนือ (0°) ทางตะวันตกเฉียงเหนือ (315°) ทางตะวันตก (270°) ทางตะวันตกเฉียงใต้ (225°) ทางใต้ (180°) และไปสิ้นสุดทางตะวันออกเฉียงใต้ (135°) ข้ามอาร์กติก ขณะที่แนวคราสส่วนมากเคลื่อนที่จากด้านตะวันตกไปทางตะวันออก การกลับตรงข้ามนี้เป็นไปได้เฉพาะในบริเวณขั้วโลกเท่านั้น นอกจากนี้แนวคราสวงแหวนของอุปราคาครั้งนี้ยังพาดผ่านบริเวณขั้วโลกเหนือด้วย
พื้นที่หลัก ๆ ที่สามารถสังเกตอุปราคาวงแหวนครั้งนี้ได้ คือ ภาคเหนือและภาคตะวันออกเฉียงเหนือของประเทศแคนาดา, ประเทศกรีนแลนด์ และด้านตะวันออกเฉียงเหนือของรัสเซียตะวันออกไกล ส่วนบางส่วนสหรัฐและบางส่วนของทวีปยุโรปสามารถมองเห็นได้เป็นสุริยุปราคาบางส่วน
ภาพเคลื่อนไหวแนวคราส
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดอุตรดิตถ์
เขตการเลือกตั้งที่ 1 ประกอบด้วยอำเภอเมืองอุตรดิตถ์
เขตการเลือกตั้งที่ 2 ประกอบไปด้วยอำเภอทองแสนขัน อำเภอท่าปลา อำเภอน้ำปาด อำเภอฟากท่า และอำเภอบ้านโคก
เขตการเลือกตั้งที่ 3 ประกอบด้วยอำเภอลับแล อำเภอตรอน และอำเภอพิชัย
เจ้าฟ้าหลวงเมียวซา
หลอดเลือดดำเล็ก
หลอดเลือดดำเล็ก  เป็นหลอดเลือดขนาดเล็กในระบบไหลเวียนเลือดที่ช่วยให้เลือดไหลจากหลอดเลือดฝอยไปยังหลอดเลือดที่ใหญ่กว่า ซึ่งก็คือหลอดเลือดดำ หลอดเลือดดำเล็กมีเส้นผ่านศูนย์กลางตั้งแต่ 7 ไมโครเมตร ถึง 1 มิลลิเมตร หลอดเลือดดำบรรจุเลือดประมาณร้อยละ 70 ของปริมาตรเลือดในกายทั้งหมด อีกร้อยละ 25 บรรจุอยู่ในหลอดเลือดดำเล็ก
ผนังหลอดเลือดดำเล็กมีสามชั้น ชั้นในเป็นเนื้อเยื่อบุโพรง (endothelium) ประกอบด้วยเซลล์บุผิวชนิดแบน ชั้นกลางเป็นกล้ามเนื้อและเนื้อเยื่อยืดหยุ่น (elastic tissue) และชั้นนอกเป็นเนื้อเยื่อเส้นใย (fibrous connective tissue) โดยชั้นกลางมีการเจริญพัฒนาที่ไม่ดี หลอดเลือดดำเล็กจึงมีผนังที่บางกว่าหลอดเลือดดำเล็ก หลอดเลือดดำเล็กมีรูพรุนเพื่อให้ของเหลวและเซลล์ เม็ดเลือดสามารถเคลื่อนที่ออกจากกระแสเลือดผ่านผนังได้อย่างง่ายดาย เมื่อเปรียบเทียบกับหลอดเลือดแดงเล็ก หลอดเลือดดำเล็กจะมีขนาดใหญ่กว่าและมีชั้นกล้ามเนื้อที่อ่อนแอกว่า
นอกเหนือจากหลอดเลือดดำเล็กธรรมดาแล้ว ยังมีหลอดเลือดดำเล็กที่มีผนังภายในสูง (high endothelial venules) เป็นหลอดเลือดดำเล็กชนิดพิเศษที่มีเนื้อเยื่อบุโพรงประกอบจากเซลล์บุผิวชนิดลูกบาศก์ชั้นเดียว (simple cuboidal cell) เมื่อมีการติดเชื้อ ลิมโฟไซต์จะออกจากกระแสเลือดและเข้าสู่ต่อมน้ำเหลืองโดยผ่านทางหลอดเลือดดำเล็กชนิดพิเศษนี้
ตำบลธาตุ (อำเภอเชียงคาน)
ธาตุ เป็นตำบลหนึ่งของอำเภอเชียงคาน จังหวัดเลย ท้องที่ทั้งตำบลอยู่ในเขตเทศบาลตำบลธาตุซึ่งเดิมมีฐานะเป็นสภาตำบลตั้งแต่ พ.ศ. 2516 และมีฐานะเป็นองค์การบริหารส่วนตำบลตั้งแต่ พ.ศ. 2539 จากนั้นได้รับการจัดตั้งเป็นเทศบาลตำบลเมื่อวันที่ 16 กรกฎาคม พ.ศ. 2551
การพรางตัว
ในนิเวศวิทยา การพรางตัว  เป็นความสามารถของสัตว์ในการเลี่ยงการสังเกตและการตรวจจับโดยสัตว์อื่น โดยอาจเป็นกลยุทธ์การล่าอย่างหนึ่งหรือเป็นการปรับตัวเพื่อต่อต้านผู้ล่า มีวิธีการพรางตัวจำนวนมาก เช่น การอำพราง การออกหากินในเวลากลางคืน การดำรงชีวิตอยู่ใต้ดิน การเลียนแบบแบบเบตส์ เป็นต้น การพรางตัวยังสามารถเป็นได้ทั้งการปิดบังวิสัย กลิ่น (ด้วยฟีโรโมน) หรือการได้ยิน เมื่อการพรางตัวเป็นเพื่อปิดบังวิสัย มีการใช้คำว่า การย้อมสีพรางตัว (cryptic coloration) แทนในบางครั้ง คำดังกล่าวกลายเป็นคำพ้องความหมายสำหรับการอำพรางของสัตว์ไปแล้ว แต่ก็มีวิธีการอำพรางอื่น ๆ จำนวนมากที่สัตว์ใช้
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ประกอบไปด้วยอำเภอเมืองปัตตานีและอำเภอยะหริ่ง (เฉพาะตําบลบางปู ตําบลแหลมโพธิ์ ตําบลตะโละกาโปร์ ตําบลยามู ตําบลราตาปันยัง ตําบลตาแกะ ตําบลปิยามุมัง ตําบลตะโละ ตําบลตาลีอายร์ และตําบลปุลากง)
ประกอบไปด้วยอำเภอหนองจิก อำเภอโคกโพธิ์ และอำเภอแม่ลาน
ประกอบไปด้วยอำเภอปะนาเระ อำเภอสายบุรี อำเภอไม้แก่น อำเภอกะพ้อ และอำเภอยะหริ่ง (ยกเว้นตําบลบางปู ตําบลแหลมโพธิ์ ตําบลตะโละกาโปร์ ตําบลยามู ตําบลราตาปันยัง ตําบลตาแกะ ตําบลปิยามุมัง ตําบลตะโละ ตําบลตาลีอายร์ และตําบลปุลากง)
ประกอบไปด้วยอำเภอยะรัง อำเภอมายอ และอำเภอทุ่งยางแดง
การสังหารหมู่ฉางเจี้ยว
การสังหารหมู่ฉางเจี้ยว  เป็นการสังหารหมู่ต่อพลเรือนชาวจีนโดยกองทัพจักรวรรดิญี่ปุ่นที่เมืองฉางเจี้ยว, มณฑลหูหนาน
การสังหารหมู่ของกองทัพญี่ปุ่นได้รับคำสั่งจากนายพลชุนโระกุ ฮาตะ ผู้บัญชาการกองทัพญี่ปุ่น การสังหารได้ดำเนินไปเป็นระยะเวลากว่า 4 วัน ตั้งแต่ 9 มีนาคม ถึง 12 มีนาคม ค.ศ. 1943, พลเรือนจีนกว่า 30,000 คนถูกสังหาร
วอลเลย์บอลหญิงในโอลิมปิกฤดูร้อน 2020 รอบคัดเลือก โซนแอฟริกา
การแข่งขันวอลเลย์บอลหญิงในโอลิมปิกรอบคัดเลือกโซนแอฟริกา 2020 เป็นการแข่งขันวอลเลย์บอลหญิงระดับทีมชาติซึ่งจัดขึ้นที่ยาอุนเด ประเทศแคเมอรูน ระหว่างวันที่ 5–9 มกราคม ค.ศ. 2020 5 ทีมจะได้เข้าแข่งขันในทัวร์นาเมนต์นี้ โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
มีทั้งหมด 5 ทีมที่ได้รับการยืนยันจะเข้าร่วมแข่งขัน
เอมิเลียโน บูเอนเดีย
เอมิเลียโน บูเอนเดีย สตาติ หรือ เอมิ (เกิดวันที่ 25 ธันวาคม ค.ศ. 1996)เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางตัวรุกหรือปีกให้กับในพรีเมียร์ลีก
เฆตาเฟ.
เอมิเกิดที่มาร์เดลปลาตาในอาร์เจนตินา ต่อมาในวันที่ 30 มีนาคม ค.ศ. 2014 เขาได้ลงเล่นให้กับทีมสำรองของเป็นครั้งแรก ในนัดที่บุกไปเอาชนะโบนิตา 2–1 ในการแข่งขันเซกุนดาดิบิซิออน เบ ต่อมาในวันที่ 13 เมษายน เขายิงประตูแรกในนามทีมสำรอง ในนัดที่เอาชนะเปนา 2–0
เอมิยังคงเริ่มต้นฤดูกาล 2014–15 กับทีมสำรองในลีกระดับที่สาม เขาทำผลงานอันโดดเด่นด้วยการยิง 2 ประตูในนัดที่เปิดบ้านเอาชนะฟูเอนเลบราดา 3–0 ต่อมาในวันที่ 5 ธันวาคม ค.ศ. 2014 เขาได้ลงเล่นให้กับทีมชุดใหญ่เป็นครั้งแรก ในการแข่งขันโกปาเดลเรย์ โดยลงเล่นเป็นตัวสำรองแทนอังเกล ลาฟิตา ในนัดที่บุกชนะเอย์บาร์ 3–0
เอมิลงเล่นในลาลิกาครั้งแรกเมื่อวันที่ 1 กุมภาพันธ์ ค.ศ. 2015 โดยลงเล่นเป็นตัวสำรองคนสุดท้าย ในนัดที่บุกไปแพ้อัลเมริอา 0–1 เขายิงประตูแรกในลีกเมื่อวันที่ 27 กันยายน ในนัดที่เปิดบ้านเอาชนะเลบันเต 3–0
วันที่ 5 กรกฎาคม ค.ศ. 2016 เอมิตัดสินใจต่อสัญญากับสโมสรไปอีก 5 ปี ต่อมาในวันที่ 27 กรกฎาคม ค.ศ. 2017 เขาถูกปล่อยยืมตัวให้กับกัลเจอรัล ลีโอเนซา เป็นระยะเวลาหนึ่งปี
วันที่ 8 มิถุนายน ค.ศ. 2018 เอมิเซ็นสัญญา 4 ปีกับในอีเอฟแอลแชมเปียนชิป เขายิงประตูแรกให้กับสโมสรในนัดที่บุกไปเอาชนะเบรนต์ฟอร์ด 1-0 เมื่อวันที่ 27 ตุลาคม ค.ศ. 2018 ต่อมา เขายังคงทำผลงานได้อย่างยอดเยี่ยม เขายิงประตูสายฟ้าฟาดใส่สวอนซีซิตี ยิงสองประตูใส่ฮัลล์ซิตี และยิงประตูสำคัญใส่ควีนส์พาร์กเรนเจอส์ ช่วยเพิ่มโอกาสคว้าแชมป์ลีกของนอริช
เขายิง 8 ประตูในลีกฤดูกาลนั้น ช่วยให้นอริชเลื่อนชั้นสู่พรีเมียร์ลีกได้สำเร็จ แฟนจึงลงคะแนนให้เขามากเป็นอันดับที่สามในการประกาศรางวัลผู้เล่นยอดเยี่ยมของสโมสรประจำฤดูกาล
Emi Buendía
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 5 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบไปด้วยอำเภอเมืองมหาสารคาม (ยกเว้นตำบลลาดพัฒนา และตำบลท่าสองคอน) อำเภอบรบือ (เฉพาะตำบลบ่อใหญ่ ตำบลหนองโก ตำบลหนองม่วง และตำบลยาง) และอำเภอแกดำ
เขตการเลือกตั้งที่ 2 ประกอบไปด้วยอำเภอวาปีปทุม และอำเภอบรบือ (ยกเว้นตำบลบ่อใหญ่ ตำบลหนองโก ตำบลหนองม่วง และตำบลยาง)
เขตการเลือกตั้งที่ 3 ประกอบไปด้วยอำเภอพยัคฆภูมิพิสัย อำเภอยางสีสุราช อำเภอนาดูน และอำเภอนาเชือก (เฉพาะตำบลหนองโพธิ์ ตำบลสันป่าตอง ตำบลหนองกุง ตำบลหนองเม็ก และตำบลนาเชือก)
เขตการเลือกตั้งที่ 4 ประกอบไปด้วยอำเภอนาเชือก (ยกเว้นตำบลหนองโพธิ์ ตำบลสันป่าตอง ตำบลหนองกุง ตำบลหนองเม็ก และตำบลนาเชือก) อำเภอกุดรัง และอำเภอโกสุมพิสัย
เขตการเลือกตั้งที่ 5 ประกอบไปด้วยอำเภอเมืองมหาสารคาม (เฉพาะตำบลลาดพัฒนา และตำบลท่าสองคอน) อำเภอเชียงยืน อำเภอชื่นชม และอำเภอกันทรวิชัย
คิวจีไอเอส
คิวจีไอเอส หรือ คิวจิส  หรือรู้จักกันในชื่อก่อนหน้านี้ว่า ควอนตัมจีไอเอส  คือโปรแกรมประยุกต์ด้านระบบสารสนเทศภูมิศาสตร์สำหรับคอมพิวเตอร์ตั้งโต๊ะประเภทข้ามแพลตฟอร์มที่เป็นซอฟต์แวร์เสรีและโอเพนซอร์ซซึ่งสนับสนุนการดู แก้ไขและวิเคราะห์ข้อมูลเชิงพื้นที่
คิวจีไอเอสทำหน้าที่เป็นซอฟต์แวร์ด้านระบบสารสนเทศภูมิศาสตร์ซึ่งช่วยให้ผู้ใช้สามารถวิเคราะห์และแก้ไขสารสนเทศเชิงพื้นที่รวมถึงการสร้างและส่งออกแผนที่กราฟิก คิวจีไอเอสรองรับทั้งชั้นข้อมูลแรสเตอร์และเวกเตอร์ โดยข้อมูลเวกเตอร์ได้รับการเก็บไว้ทั้งคุณลักษณะจุด  เส้น  หรือรูปหลายเหลี่ยม  ส่วนภาพแรสเตอร์หลายรูปแบบได้รับการรองรับและซอฟแวร์สามารถตรึงพิกัดภาพได้
คิวจีไอเอสรองรับรูปแบบเชฟไฟล์ คัฟเวอเรจ ดีเอกซ์เอฟ แมปอินโฟ โพสต์จีไอเอส ฐานข้อมูลเชิงพื้นที่ส่วนบุคคลและอื่น ๆ บริการเว็บเซอร์วิซรวมถึงการบริการแผนที่เว็บและการบริการคุณลักษณะเว็บรองรับการใช้งานข้อมูลจากแหล่งภายนอก
คิวจีไอเอสทำงานร่วมกับโปรแกรมสำเร็จด้านระบบสารสนเทศภูมิศาสตร์ที่เป็นโอเพนซอร์ซอื่น ๆ รวมถึงโพสต์จีไอเอส กราสจีไอเอสและแมปเซิร์ฟเวอร์ การเขียนโปรแกรมเสริมด้วยภาษาไพทอนหรือซีพลัสพลัสช่วยเพิ่มประสิทธิภาพให้กับคิวจีไอเอส โปรแกรมเสริมสามารถใช้จีออโคด  ผ่านกูเกิลจีออโคดดิงเอพีไอ  ซึ่งทำหน้าที่ประมวลผลเชิงพื้นที่คล้ายกับเครื่องมือมาตรฐานที่พบในอาร์กจีไอเอสและส่วนต่อประสานกับฐานข้อมูลของโพสต์เอสคิวแอลหรือโพสต์จีไอเอส สเปเชิลลิทและมายเอสคิวแอล
ควอนตัมจีไอเอส
คิวจิส
การปฏิวัติเชิงปริมาณ
การปฏิวัติเชิงปริมาณ  คือการเปลี่ยนผ่านกระบวนทัศน์ซึ่งพยายามที่จะพัฒนาระเบียบวิธีสำหรับสาขาวิชาภูมิศาสตร์ให้เป็นระบบและเคร่งครัดมากขึ้น การปฏิวัติเชิงปริมาณเข้ามาเติมเต็มการอธิบายพลวัตเชิงพื้นที่โดยทั่วไปซึ่งภูมิศาสตร์ภูมิภาคอธิบายได้ไม่ครบถ้วน ข้อเรียกร้องสำคัญของการปฏิวัติเชิงปริมาณคือการสร้างการเปลี่ยนผ่านจากภูมิศาสตร์ที่เน้นการพรรณนาไปสู่ภูมิศาสตร์ที่เน้นการสร้างกฎเชิงประจักษ์ การปฏิวัติเชิงปริมาณเกิดขึ้นในช่วงทศวรรษที่ 1950 และ 1960 และได้สร้างการเปลี่ยนแปลงระเบียบวิธีเบื้องหลังการวิจัยทางภูมิศาสตร์อย่างรวดเร็วจากภูมิศาสตร์ภูมิภาคไปสู่วิทยาศาสตร์เชิงพื้นที่
ในประวัติศาสตร์ของภูมิศาสตร์ การปฏิวัติเชิงปริมาณเป็นหนึ่งในสี่จุดเปลี่ยนสำคัญของภูมิศาสตร์สมัยใหม่ โดยอีกสามอย่างคือนิยัตินิยมทางสิ่งแวดล้อม ภูมิศาสตร์ภูมิภาคและภูมิศาสตร์เชิงวิพากษ์
การปฏิวัติเชิงปริมาณของภูมิศาสตร์เกิดขึ้นภายหลังการปฏิวัติเชิงปริมาณในสาขาเศรษฐศาสตร์และจิตวิทยา เกิดขึ้นพร้อมกับสาขารัฐศาสตร์และสังคมศาสตร์ด้านอื่น ๆ และเกิดขึ้นก่อนหน้าสาขาประวัติศาสตร์
Quantitative revolution
กนูจีพีแอลรุ่น 2
บุคคลที่เสียชีวิตในปี พ.ศ. 2563
ด้านล่างนี้เป็นบุคคลที่เสียชีวิตในปี พ.ศ. 2563
[[หมวดหมู่:บุคคลที่เสียชีวิตในปี พ.ศ. 2563|*]]
รายชื่อผู้นำประเทศ พ.ศ. 2563
นี่คือ รายชื่อของผู้นำประเทศของประเทศต่าง ๆ ใน พ.ศ. 2563
สนามกีฬาอะกิตะยาบาเซะ
เทศกาลคริสต์มาส
ไมเคิล คอลลินส์
ลัทธิขงจื่อสมัยใหม่
สถาปัตยกรรมร่วมสมัย
สถาปัตยกรรมร่วมสมัย (Contemporary Architecture) คือรูปแบบหนึ่งของการก่อสร้างที่เฟื่องฟูมาตั้งแต่ช่วงปลายคริสต์ศตวรรษที่ 20 สถาปัตยกรรมร่วมสมัยเป็นการหลอมรวมระหว่างงานสร้างสรรค์กับนวัตกรรม ซึ่งสะท้อนให้เห็นถึงสไตล์อันหลากหลายในการออกแบบอาคาร สถาปัตยกรรมร่วมสมัยถูกแยกจากสถาปัตยกรรมสมัยใหม่ (Modern Architecture) ด้วยคุณลักษณะของการเปิดรับความคิดสร้างสรรค์ทุกรูปแบบ บนพื้นฐานของการเป็นมิตรต่อสิ่งแวดล้อม
แม้ว่าองค์ประกอบโดยส่วนใหญ่ของสถาปัตยกรรมร่วมสมัย จะได้รับอิทธิพลมาจากสถาปัตยกรรมสมัยใหม่ในช่วงต้นถึงกลางคริสต์ศตวรรษที่ 20 ที่ให้ความสำคัญกับการประกอบกันของเส้นตรงที่ดูสะอาดและเป็นระเบียบเรียบร้อย อย่างไรก็ตาม สถาปัตยกรรมร่วมสมัยได้ผ่อนปรนให้มีการใช้เส้นโค้งอย่างกว้างขวาง เพื่อแสดงออกถึงการเคลื่อนไหวอย่างอิสระ และความคิดสร้างสรรค์
สถาปัตยกรรมร่วมสมัยเน้นการใช้วัสดุและเทคโนโลยีใหม่ล่าสุด เช่น ซึ่งช่วยให้สามารถก่อสร้างอาคารที่มีความสูงและแข็งแรงกว่าอาคารส่วนใหญ่ที่สร้างในยุคก่อนหน้า อีกทั้งการใช้คอมพิวเตอร์ช่วยออกแบบ (Computer Aided Design: CAD) และการสร้างแบบจำลองสามมิติด้วยคอมพิวเตอร์ ส่งผลให้การก่อสร้างเป็นไปด้วยความแม่นยำและรวดเร็วยิ่งขึ้น
สถาปัตยกรรมร่วมสมัยยังตระหนักถึงการอยู่ร่วมกับสิ่งแวดล้อมอย่างยั่งยืน ผ่านการใช้วัสดุรีไซเคิลเป็นส่วนใหญ่ในกระบวนการก่อสร้าง และการออกแบบอาคารให้ประหยัดพลังงาน อาคารร่วมสมัยส่วนมากนิยมใช้หน้าต่างขนาดใหญ่เพื่อรับแสงธรรมชาติแทนการใช้หลอดไฟ อาคารบางแห่งใช้พลังงานไฟฟ้าที่ผลิตได้จากเซลล์แสงอาทิตย์ซึ่งติดตั้งอยู่เหนือหลังคาหรือดาดฟ้า
รูปแบบของสถาปัตยกรรมร่วมสมัยมีปรากฏให้เห็นทั่วโลก จึงอาจกล่าวได้ว่าสถาปัตยกรรมร่วมสมัยมีความเป็นสากล ต่างกับสถาปัตยกรรมสมัยใหม่ที่กระจุกอยู่ในประเทศสหรัฐอเมริกา และประเทศในแถบทวีปยุโรป อาคารร่วมสมัยที่มีชื่อเสียง ได้แก่ เซี่ยงไฮ้ ทาวเวอร์ (Shanghai Tower) ประเทศจีน, บุรจญ์เคาะลีฟะฮ์ (Burj Khalifa) ประเทศสหรัฐอาหรับเอมิเรตส์, โรงอุปรากรซิดนีย์ (Sydney Opera House) ประเทศออสเตรเลีย, ซีเอ็น ทาวเวอร์ (CN Tower) ประเทศแคนาดา
พิพิธภัณฑ์กุกเกนไฮม์ บิลเบา (Guggenheim Bilbao Museum) ในประเทศสเปน เป็นอีกหนึ่งตัวอย่างที่ชัดเจนของสถาปัตยกรรมร่วมสมัย แฟรงก์ โอเวน เกห์รี (Frank Owen Gehry) สถาปนิกผู้ออกแบบอาคารแห่งนี้ ได้ใช้เส้นโค้งจำนวนมากเพื่อสร้างความรู้สึกถึงความเคลื่อนไหวและลื่นไหลแก่ผู้พบเห็น มีการประยุกต์ใช้นวัตกรรมต่าง ๆ ในกระบวนการออกแบบและการก่อสร้าง วัสดุหลักอย่างไทเทเนียม หินปูน และกระจก ถูกนำมาใช้เพื่อส่งเสริมความโดดเด่นของอาคาร รวมถึงมีการใช้ประโยชน์จากแสงธรรมชาติได้อย่างเหมาะสม
รายชื่อเครื่องอิสริยาภรณ์สาธารณรัฐจีน
ตารางข้างล่างนี้แสดงเครื่องอิสริยาภรณ์ของสาธารณรัฐจีน
สาธารณรัฐบนแผ่นดินใหญ่.
ลำดับเกียรติอิสริยาภรณ์สมัยใหม่ ปัจจุบันอิสริยาภรณ์บางตระกูล ได้พ้นสมัยการมอบ.
รัฐบาลปักกิ่ง ได้มีการจัดลำดับเกียรติอิสริยาภรณ์ดังนี้:
รัฐบาลนานกิง.
ภายหลังจากการสถาปนาสาธารณรัฐเมื่อ ค.ศ. 1912 รัฐบาลเฉพาะกาลนานกิง ได้มีการจัดลำดับเกียรติอิสริยาภรณ์ดังนี้:
อนึ่งในสมัยรัฐบาลขุนศึก ได้มีการออกแบบเครื่องอิสริยาภรณ์ และ เหรียญที่ระลึกของตนเอง.
เหตุการณ์ชุมนุมในกรุงเทพมหานคร 14 ธันวาคม พ.ศ. 2562
เหตุการณ์ชุมนุมในกรุงเทพมหานคร 14 ธันวาคม พ.ศ. 2562 เป็นการชุมนุมของผู้ที่ต้องการประชาธิปไตยหรือต่อต้านเผด็จการ โดยเฉพาะการต่อต้านการมีอำนาจของพลเอก ประยุทธ์ จันทร์โอชา โดยการชุมนุมครั้งนี้ไม่มีเวทีปราศรัย มีการใช้เพียงโทรโข่งยืนรวมกับผู้ชุมนุม
การจัดการชุมนุม.
การจัดการชุมนุมครั้งนี้มีการจัดการชุมนุมวันที่ 14 ธันวาคม พ.ศ. 2562 เวลา 17.00–18.00 น. ที่ทางเดินลอยฟ้า หอศิลปวัฒนธรรมแห่งกรุงเทพมหานคร และการชุมนุมครั้งนี้เป็นการชุมนุมแบบไม่มีเวทีปราศรัย มีการใช้เพียงโทรโข่งยืนรวมกับผู้ชุมนุม โดยมีธนาธร จึงรุ่งเรืองกิจ เป็นผู้นำในการชุมนุมครั้งนี้
อุดมการณ์และสาเหตุ.
อุดมการณ์ของการชุมนุมครั้งนี้ คือ การต่อต้านเผด็จการและรัฐประหาร การต่อต้านคณะรักษาความสงบแห่งชาติและพลเอก ประยุทธ์ จันทร์โอชา เนื่องจากการบริหารของคณะรักษาความสงบแห่งชาติ และของพลเอก ประยุทธ์ จันทร์โอชา นั้นไม่เป็นประชาธิปไตย ไม่เห็นหัวประชาชน ไม่เคารพรัฐธรรมนูญและใช้รัฐธรรมนูญเพื่อเอื้อประโยชน์ตัวเองมากกว่าประโยชน์ประเทศชาติ และทำลายระบบรัฐสภาและระบอบประชาธิปไตย
การนัดหมาย.
การชุมนุมครั้งนี้ได้มีการนัดหมายการชุมนุมในแฟนเพจเฟซบุ๊ก
แฮชแท็ก.
หลังจากเสร็จสิ้นกิจกรรมการชุมนุมครั้งนี้มีการลงข้อความในเฟซบุ๊กพร้อมใช้แฮชแท็กดังนี้
อากาศยานไร้คนขับขนาดเล็ก
อากาศยานไร้คนขับขนาดเล็ก (; อักษรย่อ: SUAV) เป็นอากาศยานไร้คนขับขนาดเล็กพอที่จะพกพาได้
อากาศยานไร้คนขับขนาดเล็กมีตั้งแต่ยานบินสอดแนมขนาดจิ๋ว (MAV) ที่ทหารราบสามารถถือได้ ถึงอากาศยานไร้คนขับแบบพกพาที่สามารถถือและปล่อยตัวได้เหมือนกับระบบป้องกันภัยทางอากาศแบบพกพาสำหรับทหารราบ ซึ่งคำนี้มักใช้กับผู้ที่ใช้เพื่อวัตถุประสงค์ทางทหาร
อากาศยานไร้คนขับขนาดเล็กได้รับคำจำกัดความต่าง ๆ ระหว่างหน่วยงานกำกับดูแลระดับชาติ บ่อยครั้งโดยไม่รวมถึงการกำหนดขนาดและความแตกต่างกันเกี่ยวกับข้อกำหนดการวัดน้ำหนัก คำจำกัดความเหล่านั้นมีตั้งแต่น้อยกว่า 2 กิโลกรัมสำหรับแคนาดา จนถึงน้อยกว่า 25 กิโลกรัมสำหรับสหรัฐ การคาดหวังโดยเซซาร์ของยุโรปสำหรับกฎการจัดการจราจรทางอากาศในปี ค.ศ. 2020 ก็เสนอว่าน้อยกว่า 25 กิโลกรัม ในขณะที่ซีเอเอของสหราชอาณาจักรได้ระบุว่าน้อยกว่า 20 กิโลกรัม
Miniature UAV
ซารอสดวงจันทร์ที่ 110
จันทรุปราคา มกราคม พ.ศ. 2563
จันทรุปราคาเงามัว จะเกิดขึ้นในวันที่ 10 มกราคม พ.ศ. 2563 โดยเป็นจันทรุปราคาเงามัวครั้งแรกจากสี่ครั้งของจันทรุปราคาใน พ.ศ. 2563
แซรอส 144.
อุปราคาครั้งนี้เป็นส่วนหนึ่งของแซรอสดวงจันทร์ที่ 144
จันทรุปราคา มิถุนายน พ.ศ. 2563
จันทรุปราคาเงามัว จะเกิดขึ้นในวันที่ 5 มิถุนายน พ.ศ. 2563 โดยเป็นจันทรุปราคาเงามัวครั้งที่สองจากสี่ครั้งของจันทรุปราคาใน พ.ศ. 2563
แซรอส 111.
อุปราคาครั้งนี้เป็นส่วนหนึ่งของแซรอสดวงจันทร์ที่ 111
เจิ้งไค ฮีโร่เกรียนกู้โลก
เจิ้งไค ฮีโร่เกรียนกู้โลก   เป็นภาพยนตร์จีน ปี 2018 แนวแอคชั่นไซไฟ เขียนบทและกำกับโดย หาน เหยียน (Han Yan) นำแสดงโดย นักแสดงแถวหน้า หลี่ อี้เฟิง (Li YiFeng), ไมเคิล ดักลาส (Michael Douglas) และ โจว ตงอวี่ (Zhou Dongyu) เนื้อเรื่องดัดแปลงมาจาก การ์ตูนมังงะญี่ปุ่น ไคจิ กลโกงเกมมรณะ ("Ultimate Survivor Kaiji" ) โดย Nobuyuki Fukumoto "Animal World" เป็นภาพยนตร์ร่วมทุนระหว่าง Shanghai Ruyi Film Production Co., Ltd., Shanghai Pitaya Film Production Co., Ltd. และ Enlight Pictures ภาพยนตร์เข้าฉายที่ประเทศจีนในวันที่ 29 มิถุนายน 2018 และเข้าฉายในประเทศไทยในวันที่ 12 กรกฎาคม 2018 หลังจากนั้น Netflix ได้ลิขสิทธิ์สำหรับการเผยแพร่ทางดิจิตอลทั่วโลก
"Animal World" บอกเล่าถึงสถานที่ลึกลับแห่งหนึ่ง ณ ใจกลางมหาสมุทร "เงิน" คือสิ่งเดียวที่เป็นแรงขับเคลื่อนให้กับสถานที่แห่งนี้ และทุกคนในที่นี้สามารถยอมตายได้เพื่อเงิน "เจิ้ง ไคซือ" (หลี่ อี้เฟิง) ชายหนุ่มผู้โชคร้ายที่ต้องแบกรับหนี้สินจำนวนมหาศาลที่เขาไม่ได้ก่อ อีกทั้งแม่ของเขากำลังป่วยจนไม่ได้สติ หนทางรอดทางเดียวของเขาก็คือการเข้าร่วมเล่นในเกมสุดระทึกที่ต้องใช้ชีวิตของผู้เล่นเป็นเดิมพันในอนิมอล เวิลด์ ที่จัดโดยผู้มีอิทธิพลในด้านมืด "แอนเดอร์สัน" (ไมเคิล ดักลาส) ภายในที่แห่งนี้ ศีลธรรมความดีงามจะเป็นแค่สิ่งฉุดรั้ง มีเพียงผู้ที่สามารถปลดปล่อยสัญชาตญาณแห่งสัตว์ป่าเท่านั้นที่จะเป็นผู้ชนะในเกมนี้
การถ่ายทำเริ่มต้นในวันที่ 24 กุมภาพันธ์ 2017 และถ่ายทำเสร็จสิ้นในวันที่ 15 สิงหาคม 2017 โดยโลเคชั่นในการถ่ายทำอยู่ที่ ปักกิ่ง, เทียนจิน และ ไหโข่ว ใช้นักแสดงกว่า 400 ชีวิต และเนื่องจากฉากของภาพยนตร์เรื่องนี้เป็นเขตน่านน้ำสากล ในจำนวนนี้จึงเป็นนักแสดงต่างชาติถึง 140 คน เรือ "Destiny" ฉากหลักของเรื่องนี้ดัดแปลงมาจากเรือรบเก่า ซึ่งใช้เวลาปรับปรุงถึง 4 เดือน และใช้ทีมงานถึง 350 คนในการสร้าง
"Animal World " เป็นผลงานแอคชั่นไซไฟจากทีมสเปเชียลเอฟเฟกต์ Weta Digital ผู้เคยเนรมิตฉากสเปเชียลเอฟเฟกต์ ให้กับภาพยนตร์ระดับบล็อกบัสเตอร์อย่าง "Pacific Rim: Uprising" (แปซิฟิค ริม : อัพ ไรซิ่ง), "" (ธอร์: แรคนาร็อค) และ "Blade Runner 2049"(เบลด รันเนอร์ 2049) นำทีมโดย มาร์ติน ฮิล (Martin Hill) ผู้ดูแลด้านสเปเชียลเอฟเฟกต์มือฉกาจ ที่เคยได้รับการเสนอชื่อเข้าชิงรางวัลออสการ์ ในสาขาวิชวลเอฟเฟกต์ยอดเยี่ยมจาก"Prometheus" (โพรมีธีอุส)
ในหนังสือการ์ตูนมังงะต้นฉบับ อธิบายถึงความคิด ความรู้สึก และชีวิตจริงของตัวละคร "เจิ้ง ไคซือ" น้อยมาก ผู้กำกับ Han Yan จึง เพิ่มตัวละครหญิง 2 คน คือ แม่ และคนรักของ เจิ้ง ไคซือ เข้ามา ให้เป็นตัวละครที่เพิ่มความสำคัญของเงินเดิมพัน เพื่อเพิ่มความสมจริง และเติมเต็มอารมณ์ให้ตัวละคร
ผู้กำกับ Han Yan ให้สัมภาษณ์ว่า การหานักแสดงที่เหมาะสมในการรับบท เจิ้ง ไคซือ นั้นง่ายมาก เขาตัดสินใจเลือก หลี่ อี้เฟิง ในทันทีจากการมองหาเพียงไม่กี่ครั้ง ในขณะที่บทจอมวายร้ายอย่าง แอนเดอร์สัน เขาอยากได้นักแสดงต่างชาติเบอร์ใหญ่ และลงตัวที่ ไมเคิล ดักลาส และเขาเลือก โจว ตงอวี่ เพราะเขาได้ดูละครเรื่องดัง เฉินเซิน จารชนหน้าหยก (Sparrow) ซึ่งเธอเล่นกับ หลี่ อี้เฟิง และรู้สึกว่าทั้ง 2 คนมีความเป็นธรรมชาติเมื่ออยู่ด้วยกัน
"Animal World" เป็นภาพยนตร์เปิดม่านของงาน Shanghai International Film Festival (SIFF) ครั้งที่ 21 และได้รับคำวิจารณ์ส่วนใหญ่ในทางบวก Douban ให้คะแนนภาพยนตร์เรื่องนี้ที่ 7.3 เต็ม 10 คะแนน
Box office.
"Animal World" ทำรายได้เป็นอันดับ 1 ของ box office จีนในสัปดาห์แรกที่เข้าฉาย เปิดตัวด้วยรายได้กว่า 1 พันล้านบาท โดยเอาชนะ "จูราสสิค เวิลด์ อาณาจักรล่มสลาย" และ Escape Plan 2: Hades ไปได้ ทำรายได้ในประเทศจีนได้กว่า 510 ล้านหยวน และทำรายได้ใน สหรัฐอาหรับเอมิเรตส์ และ สหราชอาณาจักร ได้ $79,122 และ $271,282 ในประเทศอื่นๆ รายได้รวมทั่วโลกราวๆ 76 ล้าน ดอลลาร์สหรัฐ
Animal World (film)
จันทรุปราคา กรกฎาคม พ.ศ. 2563
จันทรุปราคาเงามัว จะเกิดขึ้นในวันที่ 5 กรกฎาคม พ.ศ. 2563 โดยเป็นจันทรุปราคาเงามัวครั้งที่สามจากสี่ครั้งของจันทรุปราคาใน พ.ศ. 2563
อุปราคาครั้งนี้สามารถมองเห็นได้จากทวีปอเมริกา ทางตะวันตกเฉียงใต้ของทวีปยุโรป และทางตะวันตกของทวีปแอฟริกา
แซรอส 149.
อุปราคาครั้งนี้เป็นส่วนหนึ่งของแซรอสดวงจันทร์ที่ 149
จันทรุปราคา พฤศจิกายน พ.ศ. 2563
จันทรุปราคาเงามัว จะเกิดขึ้นในวันที่ 30 พฤศจิกายน พ.ศ. 2563 โดยเป็นจันทรุปราคาเงามัวครั้งสุดท้ายจากสี่ครั้งของจันทรุปราคาใน พ.ศ. 2563
แซรอส 116.
อุปราคาครั้งนี้เป็นส่วนหนึ่งของแซรอสดวงจันทร์ที่ 116
โทะชิโร มิฟุเนะ
Resident Evil 3 (Remake)